CELEX: 32011R0349
Language: lt
Date: 2011-04-11 00:00:00
Title: 2011 m. balandžio 11 d. Komisijos reglamentas (ES) Nr. 349/2011, kuriuo įgyvendinamos Europos Parlamento ir Tarybos reglamento (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe nuostatos dėl nelaimingų atsitikimų darbe statistikos  Tekstas svarbus EEE

12.4.2011   
            
            
               LT
            
            
               Europos Sąjungos oficialusis leidinys
            
            
               L 97/3
            
         KOMISIJOS REGLAMENTAS (ES) Nr. 349/2011
   2011 m. balandžio 11 d.
   kuriuo įgyvendinamos Europos Parlamento ir Tarybos reglamento (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe nuostatos dėl nelaimingų atsitikimų darbe statistikos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (1), ypač į jo 9 straipsnio 1 dalį,
   kadangi:
   
               (1)
            
            
               Reglamentu (EB) Nr. 1338/2008 nustatyta bendra sistemingo Bendrijos visuomenės sveikatos, darbuotojų sveikatos ir saugos darbe statistikos rengimo sistema.
            
         
               (2)
            
            
               Reglamento (EB) Nr. 1338/2008 9 straipsnio 1 dalyje nurodyta, kad norint nustatyti teiktinus to reglamento IV priede nurodytus nelaimingų atsitikimų darbe duomenis ir metaduomenis, duomenų teikimo ataskaitinius laikotarpius, intervalus ir terminus, būtinos įgyvendinimo priemonės.
            
         
               (3)
            
            
               Valstybių narių Komisijai (Eurostatui) pateikti konfidencialūs duomenys turėtų būti tvarkomi pagal statistinių duomenų konfidencialumo principą, nustatytą 2009 m. kovo 11 d. Europos Parlamento ir Tarybos reglamente (EB) Nr. 223/2009 dėl Europos statistikos (2) ir 2000 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3).
            
         
               (4)
            
            
               Pagal Reglamento (EB) Nr. 1338/2008 6 straipsnį atlikta ir įvertinta sąnaudų ir naudos analizė.
            
         
               (5)
            
            
               Šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Apibrėžtys
   Šiame reglamente vartojamų terminų apibrėžtys:
   
               a)
            
            
               nelaimingas atsitikimas darbe – pavienis įvykis darbo metu, dėl kurio patiriama fizinė ar psichinė žala. Darbo metu – vykdant profesinę veiklą arba būnant darbe. Nelaimingiems atsitikimams darbe priskiriami eismo įvykiai darbo metu, tačiau neįtraukiami eismo įvykiai pakeliui į darbą arba iš jo;
            
         
               b)
            
            
               mirtinas nelaimingas atsitikimas – nelaimingas atsitikimas, dėl kurio nukentėjusysis miršta per vienus metus nuo nelaimingo atsitikimo;
            
         
               c)
            
            
               darbdavio ekonominė veikla – pagrindinė įmonės vietos vieneto, kuriame dirba nukentėjusysis, ekonominė veikla;
            
         
               d)
            
            
               amžius – nukentėjusiojo amžius nelaimingo atsitikimo metu;
            
         
               e)
            
            
               sužeidimo rūšis – fizinės nukentėjusiojo sužeidimo pasekmės;
            
         
               f)
            
            
               geografinė vietovė – teritorinis vienetas, kuriame įvyko nelaimingas atsitikimas;
            
         
               g)
            
            
               įmonės dydis – įmonės vietos vieneto, kuriame dirba nukentėjusysis, samdomųjų darbuotojų skaičius (viso etato ekvivalentais);
            
         
               h)
            
            
               nukentėjusiojo pilietybė nustatoma pagal pilietybės šalį;
            
         
               i)
            
            
               prarastos darbo dienos – kalendorinių dienų, per kurias nukentėjusysis negalėjo dirbti dėl nelaimingo atsitikimo darbe, skaičius;
            
         
               j)
            
            
               darbo vieta – įprasta arba atsitiktinė vieta ar padėtis, kurioje nukentėjusysis buvo nelaimingo atsitikimo metu;
            
         
               k)
            
            
               darbo aplinka – darbo vieta, darbo patalpos arba apskritai aplinka, kurioje įvyko nelaimingas atsitikimas;
            
         
               l)
            
            
               darbo procesas – pagrindinis darbo ar užduoties (bendrosios veiklos), kurią nelaimingo atsitikimo metu vykdė nukentėjusysis, pobūdis;
            
         
               m)
            
            
               konkreti fizinė veikla – tiksli nukentėjusiojo fizinė veikla nelaimingo atsitikimo metu;
            
         
               n)
            
            
               konkrečios fizinės veiklos materialusis veiksnys – įrankis, priemonė ar daiktas, kurį nukentėjusysis naudojo nelaimingo atsitikimo metu;
            
         
               o)
            
            
               nukrypimas – paskiausias įvykis, kuriuo nukrypta nuo įprastos būklės ir dėl kurio įvyko nelaimingas atsitikimas;
            
         
               p)
            
            
               nukrypimo materialusis veiksnys – įrankis, priemonė ar daiktas, susijęs su neįprastu įvykiu;
            
         
               q)
            
            
               sąlytis ir sužeidimo pobūdis – sužeidimo (fizinės ar psichinės traumos) dėl materialiojo veiksnio pobūdis;
            
         
               r)
            
            
               sąlyčio ir sužeidimo pobūdžio materialusis veiksnys – įrankis, priemonė ar daiktas, su kuriuo nukentėjusysis turėjo sąlytį, arba psichologinis sužeidimo pobūdis.
            
         2 straipsnis
   Būtinieji duomenys
   1.   Valstybės narės perduoda Komisijai (Eurostatui) asmenų, per ataskaitinį laikotarpį patyrusių nelaimingus atsitikimus darbe, mikroduomenis ir susijusius metaduomenis. Komisijai (Eurostatui) teiktinų kintamųjų sąrašas, privalomasis ar neprivalomasis kintamojo pobūdis ir pirmieji duomenų perdavimo metai nurodyti I priede.
   2.   Nelaimingų atsitikimų darbe, susijusių su savarankiškai dirbančiais asmenimis, šeimos darbuotojais ir studentais, duomenys teikiami savanoriškai.
   3.   II priede nurodytų nelaimingų atsitikimų darbe duomenys, kuriems taikomos nacionaliniuose teisės aktuose nustatytos konfidencialumo taisyklės, teikiami savanoriškai.
   4.   Pageidautina, kad per ataskaitinius metus įvykusių nelaimingų atsitikimų darbe duomenys būtų pagrįsti registrais ir kitais administraciniais šaltiniais. Jei tai neįmanoma, duomenų aprėpties trūkumai taikomi naudojant apytikslius vertinimus ir įrašant trūkstamus duomenis, net jei šie veiksmai pagrįsti tyrimais, o ne atskirų atvejų duomenimis.
   3 straipsnis
   Ataskaitinis laikotarpis
   Ataskaitinis laikotarpis yra kalendoriniai metai, per kuriuos apie nelaimingus atsitikimus pranešta kompetentingoms nacionalinėms institucijoms.
   4 straipsnis
   Metaduomenys
   1.   Valstybės narės kartu su duomenimis Komisijai (Eurostatui) kasmet pateikia informaciją apie metaduomenų patikrinimą ir atnaujinimą.
   2.   Metaduomenys perduodami pagal Komisijos (Eurostato) nurodytą standartinį modelį, įtraukiant III priede nurodytus aspektus.
   5 straipsnis
   Duomenų ir metaduomenų perdavimas Komisijai (Eurostatui)
   1.   Valstybės narės perduoda duomenis ir metaduomenis pagal Komisijos (Eurostato) keitimosi duomenimis standartą per aštuoniolika mėnesių nuo ataskaitinio laikotarpio pabaigos.
   2.   Duomenys ir metaduomenys Komisijai (Eurostatui) perduodami elektroninėmis priemonėmis, naudojant bendrą Komisijos (Eurostato) duomenų prieigą.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 70.
   
      (2)  OL L 87, 2009 3 31, p. 164.
   
      (3)  OL L 8, 2001 1 12, p. 1.
   
      I PRIEDAS
      KINTAMŲJŲ SĄRAŠAS
      
         Nelaimingų atsitikimų darbe Europos statistiniai duomenys (ESAW), I ir II etapų kintamieji
      
      
                  Kintamieji
               
               
                  Specifikacijos
               
               
                  Pirmieji duomenų perdavimo metai
               
            
                  Įrašo numeris
               
               
                  Vienetinis įrašo numeris atskiram įrašui nustatyti, užtikrinant, kad kiekvienas įrašas atitinka atskirą nelaimingą atsitikimą darbe.
                  Prieš įrašo numerį turi būti nurodyti 4 skaitmenys – metai, kada apie nelaimingą atsitikimą pranešta kompetentingoms nacionalinėms institucijoms.
               
               
                  2013 m.
               
            
                  Darbdavio ekonominė veikla
               
               
                  NACE 2 red. 4 skaitmenų lygmeniu (1).
               
               
                  2013 m. – NACE 2 red.
                  A ir C–N sektorių duomenims.
                  2015 m. – NACE 2 red.
                  B ir O–S sektorių duomenims.
               
            
                  Nukentėjusiojo profesija
               
               
                  ISCO-08 2 skaitmenų lygmeniu.
               
               
                  2013 m.
               
            
                  Nukentėjusiojo amžius
               
               
                  2 skaitmenų kodas.
               
               
                  2013 m.
               
            
                  Nukentėjusiojo lytis
               
               
                  1 skaitmens kodas.
               
               
                  2013 m.
               
            
                  Sužeidimo rūšis
               
               
                  ESAW klasifikacijos „Sužeidimo rūšis“ 3 skaitmenų kodas pagal ESAW metodiką.
               
               
                  2013 m.
               
            
                  Sužeista kūno dalis
               
               
                  Klasifikacijos „Sužeista kūno dalis“ 2 skaitmenų kodo versija pagal ESAW metodiką.
               
               
                  2013 m.
               
            
                  Geografinė vietovė, kurioje įvyko nelaimingas atsitikimas
               
               
                  5 skaitmenų kodas pagal NUTS klasifikatorių (2).
               
               
                  2013 m.
               
            
                  Nelaimingo atsitikimo data
               
               
                  Skaitinis kintamasis, kuriuo nurodomi metai, mėnuo ir diena.
               
               
                  2013 m.
               
            
                  Nelaimingo atsitikimo laikas
               
               
                  2 skaitmenų kintamasis, kuriuo nurodomas laiko intervalas valandomis pagal ESAW metodiką.
               
               
                  neprivaloma
               
            
                  Įmonės dydis
               
               
                  Kategorija pagal ESAW metodiką.
               
               
                  neprivaloma
               
            
                  Nukentėjusiojo pilietybė
               
               
                  Kategorija pagal ESAW metodiką.
               
               
                  neprivaloma
               
            
                  Nukentėjusiojo užimtumo statusas
               
               
                  Kategorija pagal ESAW metodiką.
               
               
                  2013 m.
               
            
                  Prarastos darbo dienos (sužeidimo sunkumas)
               
               
                  Kategorija pagal ESAW metodiką. Nuolatiniam darbingumo netekimui ir mirtinam nelaimingam atsitikimui žymėti naudojami specialūs kodai.
               
               
                  2013 m.
               
            
                  ESAW duomenų rinkimas taikant svorius
               
               
                  Taikomas, kai valstybė narė nelaimingų atsitikimų duomenims rinkti naudoja imtį ir (arba) nori koreguoti duomenis dėl duomenų trūkumo.
                  Jei netaikytina, naudojama numatytoji vertė 1.
               
               
                  2013 m.
               
            
         
      
         Priežasčių ir aplinkybių ESAW III etapo kintamieji
      
      
                  Kintamieji
               
               
                  Specifikacijos
               
               
                  Pirmieji duomenų perdavimo metai
               
            
                  
                              1.
                           
                           
                              Darbo vieta
                           
                        
               
                  Kategorija pagal ESAW metodiką.
               
               
                  2015 m. (3)
                  
               
            
                  
                              2.
                           
                           
                              Darbo aplinka
                           
                        
               
                  Klasifikacijos „Darbo aplinka“ 3 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              3.
                           
                           
                              Darbo procesas
                           
                        
               
                  Klasifikacijos „Darbo procesas“ 2 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              4.
                           
                           
                              Konkreti fizinė veikla
                           
                        
               
                  Klasifikacijos „Konkreti fizinė veikla“ 2 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              5.
                           
                           
                              Nukrypimas
                           
                        
               
                  Klasifikacijos „Nukrypimas“ 2 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              6.
                           
                           
                              Sąlytis ir sužeidimo pobūdis
                           
                        
               
                  Klasifikacijos „Sąlytis ir sužeidimo pobūdis“ 2 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              7.
                           
                           
                              Konkrečios fizinės veiklos materialusis veiksnys
                           
                        
               
                  Klasifikacijos „Materialusis veiksnys“ 4 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              8.
                           
                           
                              Nukrypimo materialusis veiksnys
                           
                        
               
                  Klasifikacijos „Materialusis veiksnys“ 4 skaitmenų kodo versija pagal ESAW metodiką.
               
               
                  2015 m. (3)
                  
               
            
                  
                              9.
                           
                           
                              Sąlyčio ir sužeidimo pobūdžio materialusis veiksnys
                           
                        
               
                  Klasifikacijos „Materialusis veiksnys“ 4 skaitmenų kodo versija pagal ESAW metodiką.
               
               
                  2015 m. (3)
                  
               
            
                  Priežasčių ir aplinkybių svoris
               
               
                  Taikytinas, kai valstybė narė naudoja papildomą imtį, koduodama priežasčių ir aplinkybių ESAW III etapo kintamuosius.
                  Jei netaikytina, naudojama numatytoji vertė 1.
               
               
                  2015 m.
               
            
         (1)  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).
      
         (2)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).
      
         (3)  Privaloma perduoti bent 3 iš 9 kintamųjų
   
   
      II PRIEDAS
      PROFESIJŲ, KURIOMS TAIKOMOS KONFIDENCIALUMO NUOSTATOS, SĄRAŠAS (DUOMENIS TEIKTI NEPRIVALOMA)
      
                   
               
               
                  Pagal ISCO-08:
                  
                              —
                           
                           
                              0 Ginkluotųjų pajėgų profesijos
                           
                        
                              —
                           
                           
                              3351 Muitinės ir pasienio inspektoriai
                           
                        
                              —
                           
                           
                              3355 Policijos inspektoriai ir sekliai
                           
                        
                              —
                           
                           
                              541 Apsaugos darbuotojai
                              
                                          a.
                                       
                                       
                                          5411 Ugniagesiai
                                       
                                    
                                          b.
                                       
                                       
                                          5412 Policijos pareigūnai
                                       
                                    
                                          c.
                                       
                                       
                                          5413 Įkalinimo įstaigų sargybiniai
                                       
                                    
                                          d.
                                       
                                       
                                          5414 Apsaugos darbuotojai
                                       
                                    
                                          e.
                                       
                                       
                                          5419 Kitur nepriskirti apsaugos darbuotojai
                                       
                                    
                        
            
                   
               
               
                  Pagal NACE 2 red.:
                  
                              —
                           
                           
                              84.22 Gynybos veikla
                           
                        
                              —
                           
                           
                              84.23 Teisingumo ir teisminė veikla
                           
                        
                              —
                           
                           
                              84.24 Viešosios tvarkos ir apsaugos veikla
                           
                        
                              —
                           
                           
                              84.25 Priešgaisrinių tarnybų veikla
                           
                        
            
   
      III PRIEDAS
      METADUOMENYS
      Kai taikytina ir būtina norint visiškai suprasti ESAW duomenis, metaduomenimis apibūdinami šie aspektai:
      
                  —
               
               
                  gyventojai pagal NACE 2 red. sektorius ir, galbūt, pasektorius; jų užimtumo statusas,
               
            
                  —
               
               
                  informacija apie profesijas ir (arba) veiklą, kurių nelaimingų atsitikimų darbe duomenims taikomos nacionaliniuose teisės aktuose numatytos konfidencialumo taisyklės ir kurių duomenų negalima perduoti,
               
            
                  —
               
               
                  pranešimų apie nelaimingus atsitikimus darbe norma (procentais), naudotina koreguojant duomenis dėl duomenų trūkumo,
               
            
                  —
               
               
                  įvairių rūšių nelaimingų atsitikimų aprėptis, kaip paaiškinta ESAW metodikoje,
               
            
                  —
               
               
                  imties metodas, jei taikytina, naudotas rengiantis rinkti mikroduomenis,
               
            
                  —
               
               
                  imties metodas, jei taikytina, naudotas koduojant priežasčių ir aplinkybių kintamuosius,
               
            
                  —
               
               
                  įdarbintų asmenų, nepriskiriamų NACE 2 red. H sektoriui „Transportas“, mirtinų eismo įvykių ir mirtinų nelaimingų atsitikimų bet kokiose transporto priemonėse per kelionę darbo metu skaičius,
               
            
                  —
               
               
                  informacija apie bet kokias nacionalines ypatybes, svarbias aiškinant ir rengiant palyginamus statistinius duomenis ir rodiklius.